Proiect

**GUVERNUL REPUBLICII MOLDOVA**

**HOTĂRÂRE** nr. \_\_\_\_\_

din \_\_\_\_\_\_\_\_\_\_\_\_\_\_\_\_\_

**Chișinău**

**cu privire la aprobarea Programului de compensare a creșterii prețului la energia electrică pentru întreprinderile din Republica Moldova**

În temeiul art. 51 și art. 6, alin. (4) din Legea nr. 139/2012 cu privire la ajutorul de stat (publicat în Monitorul Oficial al Republicii Moldova, 2012, nr. 166-169, art. 565), cu modificările ulterioare

**HOTĂRĂȘTE:**

|  |  |
| --- | --- |
| **PRIM-MINISTRU** | **Dorin RECEAN** |
| **Contrasemnează:** |  |
| **Viceprim-ministru,**  **ministrul dezvoltării economice și**  **digitalizării** | **Dumitru ALAIBA** |
| **Ministrul finanțelor** | **Victoria BELOUS** |

1. Se aprobă Programului de compensare acreșterii prețului la energia electrică pentru întreprinderile din Republica Moldova (se anexează).
2. Prezenta hotărâre intră în vigoare la data publicării în Monitorul Oficial al Republicii Moldova.

**Aprobat**

**prin Hotărârea Guvernului nr.\_\_\_\_**

**Programul de compensare a creșterii prețului**

**la energia electrică pentru întreprinderile din Republica Moldova**

1. **DISPOZIȚII GENERALE**
2. Programul de compensare a creșterii prețului la energia electrică pentru întreprinderile din Republica Moldova *(în continuare - Program)* stabilește procedura, modalitatea și condițiile de compensarea parțială a diferenței de preț la energia electrică pentru întreprinderi.
3. Obiectivul Programului este sprijinirea întreprinderilor din sectoarele prioritare prin compensarea parțială a creșterii prețurilor la energia electrică, pentru a menține competitivitatea și sustenabilitatea economică.
4. Acordarea compensațiilor în cadrul Programului constituie o schemă de ajutor de minimis și cade sub incidența prevederilor Legii nr.139/2012 cu privire la ajutorul de stat, cu modificările ulterioare şi Regulamentului privind ajutorul de minimis, aprobat prin Hotărârea Plenului Consiliului Concurenței nr. HСС06/2024.
5. În sensul prezentului Program se definesc următoarele noțiuni:
6. furnizor al ajutorului de minimis (în continuare – furnizor) - Ministerul Dezvoltării Economice și Digitalizării;
7. beneficiar al ajutorului de minimis (în continuare – beneficiar) – orice întreprindere care îndeplinește condițiile stipulate la pct. 7;
8. diferența de preț în urma majorării prețurilor reglementate pentru furnizarea energiei electrice - diferența dintre prețul reglementat pentru furnizarea energiei electrice pentru perioada compensată și prețul respectiv din luna decembrie 2024.
9. produse agricole - produsele prevăzute în Anexa nr.1 la Acordul privind agricultura, ratificat prin Legea nr. 218/2001 pentru aderarea Republicii Moldova la Organizaţia Mondială a Comerţului;
10. producție agricolă primară - producția de produse ale solului și ale creșterii animalelor, prevăzute în Anexa nr.1 la Acordul privind agricultura, ratificat prin Legea nr. 218/2001 pentru aderarea Republicii Moldova la Organizaţia Mondială a Comerţului, fără a se mai efectua o altă operațiune de modificare a naturii produselor respective;
11. prelucrarea produselor agricole - orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole necesare în vederea pregătirii unui produs de origine animală sau vegetală pentru prima vânzare;
12. comercializare de produse agricole - deținerea sau expunerea unui produs agricol în vederea vânzării, livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului în vederea primei vânzări; o vânzare efectuată de un producător primar către consumatorii finali este considerată comercializare de produse agricole în cazul în care se desfășoară în spații separate, rezervate acestui scop;
13. produse pescărești și de acvacultură - produsele definite în Hotărârea Guvernului nr. 610/2023 cu privire la aprobarea Cerințelor de calitate pentru pește și produsele din pește;
14. producția primară de produse pescărești și de acvacultură - toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea, și prima vânzare către revânzători sau prelucrători;
15. prelucrarea și comercializarea produselor pescărești și de acvacultură – toate operațiunile, inclusiv manipularea, tratarea și transformarea, efectuate după momentul debarcării – sau al recoltării, în cazul acvaculturii – care au ca rezultat un produs prelucrat, precum și distribuția acestuia;
16. întreprindere unică - toate întreprinderile care sunt controlate din punct de vedere juridic sau de facto de către aceeași întreprindere sau când există cel puțin una dintre relațiile următoare:
17. întreprinderea deține majoritatea drepturilor de vot ale acționarilor sau ale asociaților unei alte întreprinderi;
18. întreprinderea are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
19. întreprinderea are dreptul de a exercita o influență decisivă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;
20. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin intermediul uneia sau al mai multor întreprinderi, oricare din relațiile prevăzute de sub pct. 4.11.1. – 4.11.4. sunt considerate o întreprindere unică.

1. Alte noțiuni utilizate în prezentul Program sunt definite în sensul Legii concurenței nr. 183/2012, Legii nr.139/2012 cu privire la ajutorul de stat și instrumentelor de interpretare ale Uniunii Europene.
2. **DOMENIUL DE APLICARE**
3. Prezentul Program se aplică întreprinderilor *(conform Legii nr.845/1992 cu privire la antreprenoriat și întreprinderi)* care procură energie electrică de la furnizorii de energie electrică la prețuri reglementate sau care nu au relații contractuale directe cu furnizorii de energie electrică, dar procură energie electrică de la un consumator angro sau în calitate de utilizator într-un sistem de distribuție închis al energiei electrice, care își desfășoară activitatea principală în domeniile specificate în Anexa nr.1, cu excepția:
4. ajutoarelor acordate întreprinderilor care își desfășoară activitatea în domeniul producției primare de produse pescărești și de acvacultură;
5. ajutoarelor acordate întreprinderilor care desfășoară activități de prelucrare și comercializare a produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;
6. ajutoarelor acordate întreprinderilor care își desfășoară activitatea în domeniul producției agricole primare;
7. ajutoarelor acordate întreprinderilor care desfășoară activități de prelucrare și comercializare a produselor agricole, în unul din următoarele cazuri:
8. atunci când valoarea ajutoarelor este stabilită pe baza prețului sau a cantității de produse de acest tip achiziționate de la producători primari sau introduse pe piață de întreprinderile respective;
9. atunci când ajutoarele sunt condiționate de transferarea lor parțială sau integrală către producătorii primari.
10. ajutoarelor destinate activităților legate de export către alte țări, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
11. ajutoarelor condiționate de utilizarea preferențială a bunurilor și serviciilor naționale față de bunurile și serviciile importate.
12. În cazul în care o întreprindere își desfășoară activitatea, atât în sectoarele prevăzute la pct. 5 subpct. 5.1.- 5.4., cât și în unul sau mai multe sectoare economice naționale expuse în Anexa nr.1, prezentul Program se aplică ajutoarelor acordate pentru aceste din urmă sectoare sau activități. În aceste condiții, furnizorul trebuie să se asigure, prin mijloace corespunzătoare, precum separarea activităților sau o distincție între conturile contabile că activitățile desfășurate în sectoarele excluse din domeniul de aplicare al Programului nu beneficiază de ajutoare de minimis ce cad sub incidența prezentului Program.
13. **CRITERIILE DE ELIGIBILITATE PENTRU BENEFICIARI**
14. Sunt eligibile pentru compensare întreprinderile care îndeplinesc cumulativ următoarele condiții:
15. își desfășoară activitatea principală în unul dintre domeniile economice specificate în Anexea nr.1.
16. cheltuielile pentru energia electrică în anul 2024 au constituit cel puțin 3% din venit.
17. nu au depășit, pe parcursul anului curent acordării ajutorului și a 2 ani calendaristici precedenți, valoarea totală a ajutorului de minimis acordat, indiferent de forma acestuia și de obiectivul urmărit, după cum urmează:
18. 5.000.000 de lei pentru întreprinderile generale;
19. 10.000.000 de lei pentru întreprinderile care prestează servicii de interes economic general;
20. 2.700.000 de lei pentru întreprinderile care efectuează transport de mărfuri în contul terților sau contra cost.
21. Eligibilitatea întreprinderilor se determină în baza datelor din Declarația privind reținerea impozitului pe venit, a primelor de asigurare obligatorie de asistență medicală și a contribuțiilor de asigurări sociale de stat obligatorii calculate (forma IPC21) pentru luna noiembrie 2024, prezentată de întreprinderi către Serviciului Fiscal de Stat până la data de 31 decembrie 2024.
22. Serviciul Fiscal de Stat prezintă Ministerului Dezvoltării Economice și Digitalizării informația menționată în pct.8 la adresa electronică compensatii@mded.gov.md până la data de 31 ianuarie 2025, conform Anexei nr.2.
23. **CONDIŢII DE ACORDARE A AJUTORULUI DE MINIMIS**
24. Ajutorul de minimis se va acorda sub formă de compensare în mărime de 50% din diferența de preț (fără TVA), în urma majorării prețurilor reglementate pentru furnizarea energiei electrice;
25. Valoarea maximă a ajutorului de minimis per beneficiar nu va depăși pragurile de minimis prevăzute la art. 3 alin. (1) din Legea nr. 139/2012 cu privire la ajutorul de stat.
26. Ajutorul de minimis se va acorda începând cu data publicării prezentului Program în Monitorul Oficial al Republicii Moldova și până la data de 31.12.2025.
27. **MODALITATEA DE IMPLEMENTARE**
28. Ministerul Dezvoltări Economice și Digitalizării va utiliza informația furnizată de Serviciul Fiscal de Stat pentru actualizarea secțiunii dedicate pe portalul MCabinet/EVO în scopul asigurării accesului rapid al întreprinderilor la modulul de depunere a cererilor.
29. Furnizorii de energie electrică (ICS „Premier Energy” SRL și SA „FEE Nord”) prezintă Ministerului Dezvoltării Economice și Digitalizării datele cu privire la facturile emise întreprinderilor eligibile, volumul consumat/per NLC și categoria de energie electrică furnizată, conform Anexei nr.3.
30. Prezentarea informației menționate în pct.14 se efectuează în ziua următoare celei în care au fost emise facturile, la adresa electronică compensatii@mded.gov.md, iar Ministerul Dezvoltării Economice și Digitalizării asigură actualizarea corespunzătoare a datelor expuse în secțiunea dedicată pe portalul MCabinet/EVO.
31. Pentru a beneficia de compensații, întreprinderile eligibile vor depune cereri pentru fiecare lună pentru care se solicită acordarea compensației, pe propria răspundere. Administratorii întreprinderilor eligibile sau persoanele cu împuternicire de reprezentare, incluse în Registrul împuternicirilor de reprezentare în baza semnăturii electronice, după autentificarea în MCabinet/EVO, accesează modulul „Compensații”. În cazul în care un administrator reprezintă mai mulți beneficiari de compensații, acesta selectează întreprinderea pentru care solicită compensația.
32. Termenul-limită pentru depunerea cererii pentru acordarea compensațiilor este de 10 zile de la data emiterii facturii pentru energia electrică. Cererile depuse cu depășirea termenului stabilit, nu se examinează.
33. Cererea completată conform pct.16 va conține următoarea informație:
34. Furnizorul de energie electrică;
35. NLC-ul pentru care se solicită compensație;
36. Seria și numărul facturii;
37. Data eliberării facturii;
38. Volumul de energie electrică consumat la tarif majorat, în kWh;
39. Tipul de tensiune.
40. Valoarea ajutorului de minimis primit pe parcursul anului curent și a 2 ani calendaristici precedenți,
41. În cazul în care beneficiarul compensației nu are relații contractuale directe cu furnizorii de energie electrică, dar procură energie de la un consumator angro sau este participant/utilizator într-un sistem de distribuție închis a energiei electrice, acesta va introduce manual detaliile facturii, după cum urmează:
42. Furnizorul de energie electrică;
43. Seria și numărul facturii;
44. Data eliberării facturii;
45. Volumul de energie electrică consumat la tarif majorat, în kWh;
46. Tipul de tensiune.
47. Valoarea ajutorului de minimis primit pe parcursul anului curent și a 2 ani calendaristici precedenți.
48. După completare, administratorul sau persoanele cu împuternicire de reprezentare selectează contul bancar pentru transferul compensațiilor. După depunere, statutul cererii poate fi urmărit în modulul „Compensații”.
49. Compensațiile se vor calcula automatizat de sistemul informațional conform formulei în baza datelor prezentate de furnizorii de energie electrică și cele declarate de întreprinderi.
50. În cazul în care acordarea compensației ar conduce la depășirea pragurilor de minimis prevăzute la pct. 14, plata acesteia va fi suspendată.
51. Serviciul financiar-administrativ din cadrul Ministerului Dezvoltării Economice și Digitalizării, săptămânal, va extrage din sistem informația privind cererile acceptate spre compensare și valoare compensațiilor calculate conform Anexei nr. 3, în baza căreia va genera dispozițiile de plată prin intermediul Serviciului guvernamental de plăți electronice MPay și va efectua transferul compensației la contul beneficiarului,
52. În cazul în care beneficiarul a primit factură de recalcul cu minus de la furnizorul de energie electrică pentru perioada compensată, acesta în termen de 15 zile va depune la Ministerul Dezvoltării Economice și Digitalizării (compensații@mded.gov.md) o cerere pentru recalcularea sumei compensației și va restitui diferența în bugetul de stat, utilizând codul IBAN furnizat de MDED.
53. **EFECTE ŞI BENEFICII**
54. Reducerea impactului negativ al creșterii prețurilor la energie asupra întreprinderilor;
55. Menținerea competitivității sectoarelor afectate;
56. Îmbunătățirea sustenabilității economice a beneficiarilor;
57. Atenuarea spiralei inflaționiste și menținerea costurilor la produsele social importante.
58. **MONITORIZARE**
59. Furnizorul asigură organizarea și ținerea evidenței compensaților acordate timp de 10 ani care să conțină informații privind identificarea beneficiarului, valoarea compensației acordate, data acordării, precum și alte informații utile referitoare la acordarea unor astfel de compensații sau informații care ar demonstra respectarea condițiilor prevăzute în prezentul Program.
60. Inspectoratul Control Financiar de Stat, Serviciul Fiscal de Stat și alte organe de control abilitate vor verifica corectitudinea beneficierii de compensație parțială a diferenței de preț la energia electrică.
61. În caz de depistare a beneficierii nejustificate de compensație, întreprinderea beneficiară restituie, la cererea organului de control,  în bugetul de stat mijloacele financiare primite.
62. Informațiile furnizate de către Serviciul Fiscal de Stat, Ministerul Dezvoltării Economice și Digitalizării, furnizorii de energie electrică și alte autorități publice sau entități implicate în implementarea prezentului regulament se consideră corecte, complete și conforme cu realitatea. Aceste informații beneficiază de o prezumție de veridicitate și nu pot fi puse sub semnul îndoielii, decât în baza unor probe contrare prezentate de persoanele interesate.
63. Fiecare instituție sau entitate implicată își asumă întreaga responsabilitate pentru corectitudinea, exactitatea și actualitatea informațiilor furnizate.
64. În situația în care se constată erori în informațiile furnizate, instituția emitentă are obligația de a corecta datele respective în termen de cel mult 10 zile lucrătoare.
65. Administratorul sau persoanele cu împuternicire de reprezentare poartă întreaga responsabilitate pentru corectitudinea, completitudinea și veridicitatea datelor introduse în cererea pentru acordarea compensației.
66. Orice beneficiar care exercită drepturile la compensație în mod abuziv, introduce date false, incomplete sau incorecte în cererea de solicitare sau nu își îndeplinește obligațiile în legătură cu procesul de compensare cu bună-credință, răspunde potrivit legii pentru prejudiciile cauzate autorităților implicate, altor persoane sau bugetului de stat. Răspunderea beneficiarilor pentru faptele descrise nu exclude aplicarea altor sancțiuni prevăzute de legislația în vigoare, inclusiv răspunderea civilă, contravențională sau penală, după caz.
67. **ALTE DISPOZIȚII**
68. Pentru asigurarea transparenței implementării Programului, furnizorul are obligația de a publica pe site-ul web oficial al Ministerului Dezvoltării Economice și Digitalizării (www.mded.gov.md) următoarele informații privind măsura de acordare a compensației:
69. textul Programului;
70. Lista bonificărilor;
71. Valoarea compensației acordate.

***Anexa nr. 1***

***la Programul de compensare a creșterii prețului***

***la energia electrică pentru întreprinderile din Republica Moldova***

**LISTA**

**sectoarelor de activitate pentru care se acordă compensație**

|  |  |  |
| --- | --- | --- |
|  |  |  |
| **Nr. d/o** | **Secțiunea activității economice** | **Clasa activităților economice eligibile** |
| 1 | A.AGRICULTURĂ, SILVICULTURĂ ŞI PESCUIT | 01.11 - 01.64,  cu excepția 01.15 |
| 2 | C. INDUSTRIA PRELUCRĂTOARE | 10.11 - 23.20,  cu excepția 10.41;  10.42;  11.01-12.00;  18.20-19.20;  20.30-20.59. |

***Anexa nr. 2***

***la Programul de compensare a creșterii prețului***

***la energia electrică pentru întreprinderile din Republica Moldova***

Informația cu privire la codurile principale de activitate declarat în Declarația privind reținerea impozitului pe venit, a primelor de asigurare obligatorie de asistență medicală și a contribuțiilor de asigurări sociale de stat obligatorii calculate (forma IPC21) pentru luna noiembrie 2024, prezentată de întreprinderi către Serviciului Fiscal de Stat până la data de 31 decembrie 2024

|  |  |  |  |
| --- | --- | --- | --- |
| Nr ord | Codul fiscal al întreprinderii | Denumirea întreprinderii | Codul principal de activitate declarat (CAEM) |
| A | 1 | 2 | 3 |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |

***Anexa nr. 3***

***la Programul de compensare a creșterii prețului***

***la energia electrică pentru întreprinderile din Republica Moldova***

Informația cu privire la facturile eliberate și consumul de energie electrică consumat în kWh aferent beneficiarilor eligibili spre compensare parțială a diferenței de preț pentru consumul energie electrice procurate de la furnizorii de energie electrică la prețuri reglementate

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr ord | Codul fiscal al întreprinderii | Denumirea întreprinderii | Furnizorul de energie electrică | Seria și numărul facturii | Client ID (NLC, contract nr.) | Data eliberării facturii | Volumul de energie electrică consumat la tarif majorat, în kWh | Tip tensiune |
| A | 1 | 2 | 3 | 4 | 5 | 6 | 7 | 8 |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |